МЕТОДИКА ЗА ОЦЕНКА НА ОФЕРТИТЕ

**Настоящата Методика е изготвена в съответствие с принципите залегнали в чл. 2 от ЗОП и се прилага за оценяване на подадените предложения/оферти по обществена поръчка провеждана** чрез СЪБИРАНЕ НА ОФЕРТИ С ОБЯВА, съгласно чл. 20, ал. 3, т. 2 от ЗОП с предмет: **„Извършване на одит с 9 обособени позиции“** по проектни предложения, които се осъществяват с финансовата подкрепа на Оперативна програма „Региони в растеж”2014-2020г., съфинансирана от Европейския съюз чрез Европейския фонд за регионално развитие **за** **Обособена позиция №4** – „Извършване на одит по изпълнение на дейностите и отчитане на разходите по проект за „Повишаване на енергийна ефективност на публична общинска сграда: Общинска администрация, гр. Пещера”

1. КРИТЕРИИ ЗА ВЪЗЛАГАНЕ НА ОБЩЕСТВЕНАТА ПОРЪЧКА
	1. УКАЗАНИЯ
		1. Преди да пристъпи към оценяване на показателите от техническите предложения на участниците, комисията проверява дали същите са подготвени и представени в съответствие с изискванията на документацията за обществената поръчка и техническите спецификации. Комисията предлага за отстраняване от процедурата участник, който е представил техническо предложение, което не отговаря на предварително обявените условия на възложителя.
	2. КРИТЕРИИ ЗА ВЪЗЛАГАНЕ: КРИТЕРИЙ ЗА КАЧЕСТВО
		1. Обществената поръчка се възлага въз основа на икономически най-изгодната оферта при критерий:
			1. „ОПТИМАЛНО СЪОТНОШЕНИЕ КАЧЕСТВО/ЦЕНА“
			2. Икономически най-изгодната оферта се определя въз основа на критерии за възлагане оптимално съотношение качество/цена. Основната цел при съставянето на методиката и критериите за оценяване е да бъде избрана икономически най-изгодната оферта, т.е. участник, чиято оферта в най-голяма степен отговаря на предварително обявените от възложителя условия. Класирането на допуснатите до оценка оферти се извършва на база получената от всяка оферта КО – „КОМПЛЕКСНА ОЦЕНКА“
		2. КОМПЛЕКСНА ОЦЕНКА
			1. **КО – „КОМПЛЕКСНА ОЦЕНКА“**, която е с максимална стойност от **100 точки** и се изчислява по формулата: **КО = П1 + П2**; Комплексната оценка се формира като сума от оценките за всички показатели в методиката. На първо място ще бъде класиран участникът, събрал максимален брой точки. Получената стойност се закръгля до втория знак след десетичната запетая (0,00)
			2. **П1 – „ЦЕНА ЗА ИЗПЪЛНЕНИЕ НА ДОГОВОРА“**, която е с максимална стойност от **40 точки** и се изчислява по формулата: **П1 = (Ц1min/Ц1)x40**, където **Ц1min** – (*най-ниско предложена цена за изпълнение на договора от между всички участници*) и **Ц1** – (*предложената цена за изпълнение на договора съответния разглеждан участник*) Получената стойност се закръгля до втория знак след десетичната запетая (0,00).
			3. **П2 – „КАЧЕСТВО”** се изчислява по формулата: **П2 = П2.1 + П2.2**, и е с максимална стойност от **60 точки.**
				1. **П2.1 – „ПРОФЕСИОНАЛНА КОМПЕТЕНТНОСТ”**, която е с максимална стойност от **30 точки.** Точките (оценките) са точно фиксирани и са **(5;15;30)** и се поставят от комисията, както следва: **5 ТОЧКИ** – (*Участникът е предложил изпълнението да се осъществи от екип от служители/експерти със следната професионална компетентност:* ***ЕКСПЕРТ-1*** *– Ръководител на одитния екип, който като член на екип и/или самостоятелно да е участвал в изготвянето на 1бр. одитен доклад****)****;* **15 ТОЧКИ** – (*Участникът е предложил изпълнението да се осъществи от екип от служители/експерти със следната професионална компетентност:* ***ЕКСПЕРТ-1*** *– Ръководител на одитния екип, който като член на екип и/или самостоятелно да е участвал в изготвянето на 2бр. одитни доклада);* **30 ТОЧКИ** – (*Участникът е предложил изпълнението да се осъществи от екип от служители/експерти със следната професионална компетентност:* ***ЕКСПЕРТ-1*** *– Ръководител на одитния екип, който като член на екип и/или самостоятелно да е участвал в изготвянето на 3бр. одитни доклада)*
				2. **П2.2 – „ОРГАНИЗАЦИЯ НА ПЕРСОНАЛА”**, която е с максимална стойност от **30 точки.** Точките (оценките) са точно фиксирани и са **(5;15,30)** и се поставят от комисията, както следва: **5 ТОЧКИ** – (*Участникът е предложил организация на екипа от служители/експерти, която не обхваща поне една дейност предмет на поръчката и поне един етап на жизненият цикъл, които образуват и отразяват жизненият цикъл*); **15 ТОЧКИ** – (1-*Участникът е предложил организация на персонала (експертния персонал), която обхваща всяка една дейност предмет на поръчката, но не обхваща поне един етап на жизненият цикъл, които образуват и отразяват жизненият цикъл или 2- Участникът е предложил организация на екипа от служители/експерти, която не обхваща поне една дейност предмет на поръчката, но обхваща всеки един етап на жизненият цикъл, които образуват и отразяват жизненият цикъл*); **30 ТОЧКИ** – (*Участникът е предложил организация на екипа от служители/експерти, която обхваща всяка една дейност предмет на поръчката и всеки един етап на жизненият цикъл, които образуват и отразяват жизненият цикъл)*
		3. Участникът, който получи най-висока КО – „КОМПЛЕКСНА ОЦЕНКА“ на офертата се класира на първо място. Останалите участници се класират в низходящ ред съгласно съответната им комплексна оценка.
		4. Когато предложение в офертата на участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането. Обосновката може да се отнася до:
			1. икономическите особености на работния процес или на предоставяните услуги;
			2. избраните технически решения или наличието на изключително благоприятни условия за участника за предоставянето на услугите;
			3. оригиналност на предложеното от участника решение по отношение на услугите;
			4. спазването на задълженията по чл. 115 от ЗОП;
			5. възможността участникът да получи държавна помощ.
		5. Получената обосновка се оценява по отношение на нейната пълнота и обективност относно гореизброените обстоятелствата, на които се позовава участникът. При необходимост от участника може да бъде изискана уточняваща информация. Обосновката може да не бъде приета и участникът да бъде отстранен само когато представените доказателства не са достатъчни, за да обосноват предложената цена или разходи.
		6. Не се приема оферта, когато се установи, че предложените в нея цена или разходи са с повече от 20 на сто по-благоприятни от средните стойности на съответните предложения в останалите оферти, защото не са спазени норми и правила, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право
		7. Не се приема оферта, когато се установи, че предложените в нея цена или разходи са с повече от 20 на сто по-благоприятни от средната стойност на съответните предложения в останалите оферти поради получена държавна помощ, когато участникът не може да докаже в предвидения срок, че помощта е съвместима с вътрешния пазар по смисъла на чл. 107 от ДФЕС.

Одобрил:

Веселин Джелатов

Ръководител на проекта

Съгласувал:

Райна Янева

Юрист на проекта

Изготвили:

Кръстина Андреева

Счетоводител на проекта

Мария Генчева

Инвеститорски контрол на проекта